Un local cu păcănele și mese de biliard din Reșița a fost sfințit de preoți, în prezența președintelui CJ Caraș-Severin, Sorin Frunzăverde, scrie vaide.ro.

Evenimentul a avut loc mai demult, însă înregistrarea a apărut abia acum pe internet.

”Se știe că în România nu se poate inaugura nimic fără un sobor de preoți. Ei, ca să meargă bine noua afacere, să curgă clienții care să spargă bani, să fie sănătate, noroc și bunăstare la toată lumea, la Reșița s-a sfințit un salon cu păcănele și mese de biliard. Doar se știe că e nevoie de binecuvântarea Domnului să intre trei cireșe și neagra cu mantă la gaura din mijloc”, scrie vaide.ro.